วังวนชีวิต 1

ช่วงชีวิตคนตอนนี้ราว 70 ปีก็ตายแล้ว เมื่อคนตายแล้วไม่รู้ว่าจะเกิดอีกไหมยังเป็นปัญหาอยู่ ที่แน่ ๆ ผู้อ่านยังมีลมหายใจอยู่แน่ สมมุติว่าคนเราตอนนี้อายุ 20 ปี ( 50 x 365 ) ได้ใช้ชีวิตอีกราว 18,250 วัน เท่านั้นเอง น้อยคนจะรู้จักคิด หากใครคิดคนนั้นคงมีชีวิตต่างจากคนทั่วไปแน่

คนทั่วไปใช้ชีวิตแบบสัญชาตญาณ ถ้าแค่นั้นคนก็ไม่ต่างจากสัตว์ อย่างศาสดารู้จักคิดว่าควรใช้ชีวิตอย่างไรจึงสมกับที่เกิดมาเป็นชาติหนึ่ง ชีวิตท่านถูกใช้งานอย่างคุ้มค่าที่สุดโลกจึงยกย่องว่าเป็นชีวิตอมตะ

ในทางปรัชญามีคำถามจนเกิดจริยศาสตร์ ( Ethics ) ที่ยังอยู่ในระบบคิดว่าอะไรควรอะไรไม่ควร อยู่เบื้องหลังจริยธรรม ( Morality ) ซึ่งอยู่ในรูปคำสอนสำเร็จรูปอย่างศีล 5 ( เหมือนมาม่า ) จริยศาสตร์แบ่งใหญ่ ๆ เป็น 2 ข้อ

1. เกี่ยวกับชีวิตเฉพาะคนว่า คนควรใช้ชีวิตอย่างไรจึงจะเหมาะสม

2. เกี่ยวกับสังคม อย่างมีทางเลือกหลายทางจะเอาอย่างไร และมีปัญหาความขัดแย้งว่าเราจะมีวิธีแก้ไขอย่างไร จะเอาถ่านหินหรือจะเอาท่าน้ำริมทะเลไว้

จริยศาสตร์คือวิธีการวัดตัดเกือกส่วนจริยธรรมคือเกือกเราจะวัดตามใจคนตัดไม่ได้ การออกแบบให้ตรงตามข้อมูลที่ได้คือจริยธรรม

มีนักปรัชญา 2 คนชาวอังกฤษคือ Jererny Bentham มีแนวคิดทางสุขนิยม ( Hedonism )ว่า คนมี 2 นายบงการชีวิตคือ ความสุขกับความทุกข์ ที่เกี่ยวกับชีวิตคนคือ คนนั้นดีแล้วให้มีความสุข ดีนี้แต่ละคนไม่เหมือนกันอย่าเอาดีอีกคนไปใส่อีกคน

อีกคนคือ John Stuart Mill มีแนวคิดประโยชน์นิยม ( Utilitarianism )ว่า ใช้กับสาธารณะที่เกี่ยวกับสังคม ดีคือประโยชน์แก่คนหมู่มาก Mill บอกว่า สังคมที่ดีต้องเอาเหตุเอาผลมาถกกันจะมีทางออกทุกเรื่อง ถ้าสิ่งดีในทางศาสนา คนก็เลือกทางนั้น ไม่ใช่เลือกเพราะว่าศาสนาบอกว่าเป็นบุญ แต่เกิดประโยชน์ต่อคนมากต่างหาก

ในลัทธิจารวากของอินเดียก็สอนคนเหมือนกันตรงชอบสุข พุทธก็ว่า นิพพานํ ปรมํ สุขํ นิพพานเป็นสุขอย่างยิ่ง

แง่คิด คนทำงานได้เงินซื้อความสุขทางอายตนะเสพ คนกับสัตว์ก็ไม่ต่างกัน คนที่ถูกบันทึกในหน้าประวัติศาสตร์ล้วนไม่สนใจหาความสุขใส่ตัวเช่น มหาตมะ คานธี เรารู้จักเพราะท่านปฏิเสธความรวย ทุกศาสดาก็เช่นกัน

พระเยซูว่าคนต้องเลือกว่าจะเป็นบ่าวของเงินหรือพระเจ้า ชีวิตที่ดีต้องไม่ให้ความสำคัญแก่เงิน พระพุทธเจ้าว่า ชีวิตที่ดีไม่เอาเรื่องสุขทุกข์มาพัวพัน อะไรถูกทำไปเลย แม้ต้องเสี่ยงภัยก็ตาม สุขทางโลก เช่น จอมยุทธ์จีน ดื่มเหล้าเลว ๆ กับเพื่อนรู้ใจก็มีรส สุขทางธรรม เช่น พระอรหันต์ก็มีสหายธรรมนั้นแล.